Aspa-slekten
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Aspa-slekten er en fellesbetegnelse på flere norske slekter knyttet til gården Aspa i Tingvoll på Nordmøre. Slekten er først kjent fra slutten av 1300-tallet og døde sannsynligvis ut i mannslinjen på begynnelsen av 1500-tallet.
Slektens mest kjente menn er to erkebiskoper i Nidaros, Olav Trondsson og etterfølgeren Gaute Ivarsson, som tidligere ble antatt å være Olavs brorsønn. Olav ble valgt til erkebiskop av domkapitlet i 1450, men fikk pavens bekreftelse først i 1458 etter langvarig, bitter strid med tyskeren Marcellus, som var kongens kandidat. Olav døde under en reise til Roma.Slekten er godt belyst via et stort kildemateriale, og den har etterkommere blant en rekke storbondeslekter langs kysten av Møre og Fosen. Les mer i Store norske leksikon Norge i senmiddelalderen